อีกด้านหนึ่งที่ทำเนียบรัฐบาล เมื่อเวลา  08.30  น. นายสมคิด จาตุศรีพิทักษ์ รองนายกรัฐมนตรี ในฐานะประธานคณะกรรมการพิจารณาแก้ไขวิกฤตการณ์ไข้หวัดนกระบาดในไก่ ได้เรียกประชุมคณะกรรมการฯเป็นครั้งแรก หลังประชุม นายสมคิดให้สัมภาษณ์ว่า ยืนยันว่ารัฐบาลสามารถหยุดการแพร่ระบาดของโรคไข้หวัดนกได้รวดเร็ว หากทุกอย่างทำงานได้ผล เพื่อเรียกความมั่นใจกลับคืนมาให้ประเทศไทย แต่ต้องได้รับความร่วมมือจากทุกฝ่าย โดยวิธีการควบคุมจะไม่ดูแลเฉพาะโซน แต่ จะส่งทีมงานลงพื้นที่ไปดูแลบริเวณที่มีการเลี้ยงไก่ ทั้งหมดทั่วประเทศ โดยเฉพาะพื้นที่ที่มีการติดต่อของโรคจะมีการดูแลเป็นพิเศษ ซึ่งการกระทำเช่นนี้จะทำให้ ทราบว่า มีการแพร่ระบาดของโรคที่บริเวณใดบ้าง แต่ต้องใช้กำลังเจ้าหน้าที่